Diari Oficial de la Generalitat Valenciana


Sumari del DOGV 4680, del 29-01-2004 (2004/394)

Informació pública de les bases i convocatòria de proves selectives per a proveir una plaça de metge d'empresa, amb l'especialitat en Medicina del Treball, vacant en la plantilla de personal funcionari d'este ajuntament, i inclosa en l'oferta pública d'ocupació de l'any 2002.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4680

Data del DOGV
:   29-01-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/394


Data del document
:   13-11-2003

Organisme emissor
:   Ajuntament de Torrevieja

Tipus de document
:   Convocatòria

Descriptors 

:   * Torrevieja
    * concurs administratiu
    * administració local
    * metge
    * medicina del treball

Informació pública de les bases i convocatòria de proves selectives per a proveir una plaça de metge d'empresa, amb l'especialitat en Medicina del Treball, vacant en la plantilla de personal funcionari d'este ajuntament, i inclosa en l'oferta pública d'ocupació de l'any 2002. [2004/F394]
  
Pedro Hernández Mateo, alcalde president de l'Ajuntament de Torrevieja, fa saber:
  
Que mitjançant el Decret d'esta Alcaldia, de data 13 de novembre de 2003, es van aprovar les bases i convocatòria de proves selectives per a proveir una plaça de metge d'empresa, amb l'especialitat en Medicina del Treball, vacant en la plantilla de personal funcionari d'este ajuntament, i inclosa en l'oferta pública d'ocupació de l'any 2002. Es transcriuen a continuació les bases íntegres:
  
Bases i convocatòria de proves selectives per a proveir una plaça de metge d'empresa, amb l'especialitat en Medicina del Treball, vacant en la plantilla de personal funcionari d'este ajuntament, i inclosa en l'oferta publica d'ocupació de 2002.
  
1. Objecte de la convocatòria
  
1.1. L'objecte de la present convocatòria de proves selectives és la provisió d'una plaça de metge d'empresa, amb l'especialitat en Medicina del Treball, d'administració especial, vacant en la plantilla de personal funcionari d'este ajuntament, i inclosa en l'oferta pública d'ocupació per a l'any 2002.
  
1.2. Esta plaça està classificada en l'escala d'administració especial, subescala de tècnic, classe de tècnic superior (grup A, d'acord amb la titulació exigida per al seu ingrés).
  
Està dotada amb les retribucions bàsiques establides per al grup A, i les complementàries que corresponguen de conformitat amb la legislació vigent i acords municipals.
  
1.3. La provisió d'esta plaça s'efectuarà mitjançant el sistema selectiu d'oposició lliure.
  
2. Condicions dels aspirants
  
2.1. Per a prendre part en esta convocatòria, els aspirants, hauran de reunir els següents requisits:
  
a) Ser espanyol, o nacional d'un dels restants estats membres de la Unió Europea; o d'aquells estats a què els siga d'aplicació la lliure circulació de treballadors segons els tractats internacionals celebrats per la Comunitat Europea i ratificats per Espanya, o ser cònjuge d'algun dels casos anteriors, sempre que no estiguen separats de dret, així com els seus descendents i els del seu cònjuge, sempre que no estiguen separats de dret, menors de 21 anys o majors de la dita edat que visquen a les seues expenses.
  
b) Tindre complits 18 anys d'edat i no excedir d'aquella en què falten 10 anys per a la jubilació forçosa per edat.
  
c) Estar en possessió del títol de Llicenciat en Medicina, amb l'especialitat en Medicina del Treball, o equivalent.
  
d) No patir cap malaltia o defecte físic que impedisca l'acompliment de les corresponents funcions.
  
e) No haver sigut separat mitjançant expedient disciplinari del servici a l'estat, a les comunitats autònomes o a les entitats locals, ni trobar-se inhabilitat per a l'exercici de les funcions públiques, ni sotmés en causa d'incapacitat específica previst en la legislació vigent.
  
2.2. Totes les condicions enumerades hauran de complir-se pels aspirants l'últim dia en què finalitze el termini de presentació d'instàncies, excepció feta de les detallades en la lletra e), que hauran de referir-se al moment de terminació de les proves selectives amb la publicació de la llista d'aprovats.
  
3. Instàncies
  
3.1. Les instàncies per a sol·licitar prendre part en les proves selectives convocades es dirigiran a l'alcalde president de l'ajuntament, acompanyades del justificant d'haver ingressat en la Depositaria Municipal la quantitat de 12,02 euros en concepte de drets d'examen.
  
3.2. Es presentaran dins del termini de 20 dies naturals, comptats a partir del següent a la publicació de l'anunci d'esta convocatòria en el Boletín Oficial del Estado, en el Registre General d'este ajuntament, o en la forma que determina l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.
  
3.3. Els sol·licitants manifestaran en les seues instàncies que reunixen totes les condicions exigides en la base 2, referides a la data en què acabe el termini de presentació d'estes, i que es comprometen a prestar el jurament o promesa previngut en el Reial Decret 707/1979.
  
4. Admissió d'aspirants
  
4.1. Finalitzat el termini de presentació d'instàncies, la Presidència de la corporació aprovarà la llista provisional d'aspirants admesos i exclosos, que es farà pública en el Butlletí Oficial de la Província d'Alacant i serà exposada en el tauler d'edictes de la corporació. Es concedirà un termini de 15 dies per a reclamacions, a tenor de l'article 71 de la Llei 30/1992. Les dites reclamacions, si n'hi ha, seran acceptades o rebutjades en la resolució per la qual s'aprove la llista definitiva, que serà feta pública, així mateix, en la forma indicada.
  
4.2. L'anterior s'entén sense perjuí del que disposa l'article 71 del mencionat text legal, quant a esmena de defectes.
  
5. Tribunal Qualificador
  
5.1. El Tribunal Qualificador estarà constituït en la següent forma:
  
President: l'alcalde president, o membre de la corporació en qui delegue.
  
Vocals:
  
- Un representant del Consell de la Comunitat Autònoma Valenciana.
  
- Un representant del professorat oficial.
  
- Un funcionari de carrera designat per la corporació.
  
- El cap del respectiu servici o, si no n'hi ha, un tècnic designat per la corporació.
  
- Un representant designat per la Junta de Personal d'este ajuntament.
  
Secretari: el de la corporació o funcionari en qui delegue, amb veu i vot.
  
5.2. La designació dels membres del tribunal, titulars i suplents, es farà pública en el Butlletí Oficial de la Província d'Alacant i en el tauler d'edictes de la corporació.
  
5.3. El tribunal no podrà constituir-se ni actuar sense l'assistència de més de la meitat dels seus membres, titulars o suplents.
  
5.4. Els membres del tribunal hauran d'abstindre's de formar part en este, quan concórreguen les circumstàncies previstes en l'article 28 de la Llei 30/1992 o en l'article 13.2 del Reial Decret 364/1995, de 10 de març.
  
5.5. Els aspirants podran recusar als membres del tribunal en els termes establits en l'article 29 de la Llei 30/1992.
  
5.6. El tribunal no podrà aprovar ni declarar que han superat les proves selectives un nombre d'opositors superior al de les places convocades.
  
5.7. El tribunal podrà disposar la incorporació als seus treballs d'assessors especialistes per a la celebració de les proves, en els termes previstos en el Reial Decret 364/1995, de 10 de març.
  
5.8. El tribunal es classifica en la categoria primera als efectes establits en la Resolució de 22 de març de 1993, i percepció de les assistències que corresponguen als seus membres.
  
5.9. Les tres cinquenes parts dels membres del tribunal tindran coneixement escrit i oral del valencià, segons es disposa en l'article únic de l'Orde de 17 de juliol de 1989, de la Conselleria d'Administració Pública de la Generalitat Valenciana.
  
5.10. El tribunal podrà disposar la incorporació a la present convocatòria d'assessors especialistes que asseguren la possibilitat de realitzar totes les proves en valencià, segons es disposa en l'article únic de l'orde abans citada.
  
5.11. La totalitat dels membres del tribunal haurà de posseir un nivell de titulació igual o superior a l'exigit per a l'ingrés en el cos o escala que es tracte, segons disposa el Reial Decret 364/1995, de 10 de març.
  
6. Desenvolupament i publicitat de les proves
  
6.1. Les bases, una vegada aprovades per Decret d'Alcaldia, es publicaran íntegres en el Butlletí Oficial de la Província d'Alacant i en el Diari Oficial de la Generalitat Valenciana. L'anunci extractat de la convocatòria es publicarà en el Boletín Oficial del Estado.
  
6.2. Tots els anuncis de tràmits posteriors es publicaran en el Butlletí Oficial de la Província d'Alacant, tal com es concreta en els distints epígrafs d'estes bases i excepte el que disposa l'apartat 6.5 següent.
  
L'anunci de la convocatòria, les bases i tots els altres anuncis relatius al desenvolupament d'estes proves es publicaran també en el tauler d'edictes de l'ajuntament, com a informació complementària de l'anterior, si bé els terminis es computaran a partir de la respectiva inserció en els butlletins oficials.
  
6.3. Els exercicis de les proves no podran començar fins transcorreguts dos mesos des de la data en què aparega publicat l'anunci de la convocatòria en el Boletín Oficial del Estado.
  
6.4. Tenint en compte el que s'ha esmentat anteriorment, el començament del primer exercici s'anunciarà en el Butlletí Oficial de la Província d'Alacant, amb 15 dies d'antelació, com a mínim, i expressant l'anunci el dia, hora i lloc en què haurà de celebrar-se.
  
6.5. El començament dels restants exercicis s'anunciarà només en el tauler d'edictes de l'ajuntament i del local on s'haja celebrat la prova precedent, i haurà de transcórrer entre la celebració de l'un i l'altre exercici un termini mínim de 72 hores, i fer-se públic l'anunci de començament amb una antelació mínima de 24 hores.
  
6.6. Els opositors seran convocats per a cada exercici en crida única, excepte casos de força major, degudament justificats i apreciats lliurement pel tribunal.
  
6.7. L'orde d'actuació dels opositors, en aquells exercicis que no permeten l'actuació simultània de tots ells, s'iniciarà alfabèticament pel primer de la lletra que resulte determinada en el sorteig que se celebre a estos efectes.
  
7. Sistema de selecció
  
Els exercicis de l'oposició, seran tres, de caràcter obligatori i eliminatori.
  
7.1. Primer exercici:
  
Consistirà a desenvolupar oralment, per un període màxim d'una hora, quatre temes extrets a la sort, dels compresos en l'annex I d'esta convocatòria.
  
La realització d'este exercici serà pública.
  
Es valoraran els coneixements sobre els temes exposats.
  
Si una vegada desenvolupats els dos primers temes, o transcorreguts 20 minuts d'exposició, el tribunal apreciara la deficiència notòria en l'actuació de l'aspirant, podrà invitar este a desistir de continuar l'exercici.
  
Conclosa l'exposició de la totalitat dels temes, el tribunal podrà dialogar amb l'aspirant, sobre matèries objecte d'estos i demanar-li qualssevol altres explicacions complementàries. El diàleg podrà tindre una duració màxima de 10 minuts.
  
7.2. Segon exercici:
  
Consistirà a desenvolupar per escrit, durant un període màxim de tres hores, dos temes de l'annex II d'esta convocatòria, determinats pel tribunal immediatament abans de celebrar-se l'exercici. Els aspirants tindran àmplia llibertat quant a la forma d'exposició.
  
La lectura de l'exercici pels aspirants serà pública i tindrà lloc immediatament després de finalitzat este.
  
Conclosa l'exposició dels dos temes, el tribunal podrà dialogar amb l'aspirant, sobre matèries objecte d'estos i demanar-li qualssevol altres explicacions complementàries.
  
El diàleg podrà tindre una duració màxima de 15 minuts.
  
7.3. Tercer exercici:
  
Realitzar un exercici pràctic, durant un període màxim de tres hores, el marc de referència del qual estarà relacionat amb el lloc a exercir.
  
Finalitzada la realització d'este exercici, els opositors procediran a la lectura del treball en sessió pública.
  
8. Qualificació
  
8.1. Els tres exercicis que consta esta oposició són obligatoris i eliminatoris. El resultat i qualificació de cada un, es farà públic en el local en què tinguen lloc les proves i en el tauler d'anuncis de l'ajuntament, al mateix temps que s'anuncie el lloc, dia i hora de celebració del següent exercici.
  
8.2. Els exercicis seran qualificats de 0 a 10 punts, i seran eliminats els opositors que no aconseguisquen un mínim de 5 punts, en cada un.
  
8.3. El nombre de punts que podran ser atorgats per cada membre del tribunal en cada exercici serà de 0 a 10 punts.
  
8.4. Les qualificacions es determinaran sumant els punts atorgats pels distints membres del tribunal i dividint el total pel nombre d'assistents d'aquell.
  
8.5. La qualificació final estarà determinada per la suma dels punts obtinguts en cada un dels exercicis.
  
8.6. El Tribunal farà pública la relació d'aprovats que hagen obtingut la major qualificació final, i no podran sobrepassar estos el nombre de places convocades.
  
9. Relació d'aprovats, presentació de documents i nomenament de funcionaris
  
9.1. Acabada la qualificació dels aspirants, el tribunal publicarà la llista amb l'únic aprovat i elevarà la citada relació a l'autoritat competent per a fer el nomenament, com a funcionari en propietat.
  
9.2. L'opositor aprovat presentarà en la Secretaria General de la corporació, dins del termini de 20 dies naturals, a partir de la publicació de la llista d'aprovats, els documents acreditatius de les condicions que per a prendre part en les proves s'exigixen en la base segona, a saber:
  
a) Certificat de naixement, que podrà suplir amb la fotocòpia del seu document nacional d'identitat (este últim haurà de presentar-se acompanyat de l'original per a la seua compulsa).
  
b) Còpia autentificada o fotocòpia (que haurà de presentar-se acompanyada de l'original per a la seua compulsa) del títol que posseïsca, entre els exigits en l'apartat 2.1.c), o justificant d'haver abonat els drets per a la seua expedició. Si estos documents estigueren expedits després de la data en què va expirar el termini de presentació d'instàncies, hauran de justificar el moment en què van concloure els seus estudis.
  
c) Certificat mèdic acreditatiu de no patir cap malaltia o defecte físic que impossibilite el normal exercici de la funció. Este certificat haurà de ser expedit per l'organisme públic corresponent d'àmbit provincial.
  
d) Declaració jurada de no haver sigut separat per expedient disciplinari del servici de l'estat o de l'administració autònoma o local, ni trobar-se inhabilitat per a l'exercici de les funcions públiques.
  
e) Declaració jurada de no trobar-se sotmés a causa d'incapacitat específica prevista en la legislació vigent i que faria nul el seu nomenament conforme al que establix l'article 136 del Reial Decret Legislatiu 781/1986.
  
9.3. Qui tinguera la condició de funcionari públic estarà exempt de justificar documentalment les condicions i requisits ja demostrats per a obtindre el seu anterior nomenament, i haurà de presentar certificat del ministeri, comunitat autònoma, corporació local o organisme públic del que depenga, com també acreditar la seua condició i totes les circumstàncies que consten en el seu expedient personal.
  
9.4. Qui dins del termini indicat i excepte casos de força major, no presentara la documentació, o de l'examen d'esta es deduïra que manca d'algun dels requisits assenyalats en la base segona, no podrà ser nomenat, i quedaran anul·lades totes les seues actuacions, sense perjuí de la responsabilitat en què poguera haver incorregut per falsedat en la instància.
  
9.5. Una vegada l'aspirant proposat haja complit el que s'ha establit anteriorment, el tribunal elevarà proposta de nomenament de metge d'empresa, amb l'especialitat en Medicina del Treball, a l'òrgan municipal competent, que procedirà a efectuar el nomenament corresponent.
  
El nomenat haurà de prendre possessió de la plaça de metge d'empresa, amb l'especialitat en Medicina del Treball, en el termini de 30 dies hàbils a comptar del següent al dia en què li siga notificat el nomenament.
  
Si no prenen possessió en el termini assenyalat, sense causa justificada, quedaran en la situació de cessants.
  
10. Incidències
  
10.1. El tribunal queda facultat per a resoldre els dubtes que es presenten i prendre els acords necessaris per al bon orde d'esta convocatòria, en tot allò no previst en estes bases.
  
10.2. La convocatòria, les seues bases i tots els actes administratius que es deriven d'esta i de l'actuació del tribunal podran ser impugnats pels interessats, en els casos i en la forma establits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
10. Legislació aplicable
  
En tot allò no previst en les presents bases cal ajustar-se al que disposa la Llei 7/1985, de 2 d'abril; Llei 30/1984, de 2 d'agost; Llei 30/1992, de 26 de novembre; Reial Decret Legislatiu 781/1986, de 18 d'abril; Reial Decret 364/1995, de 10 de març; Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana, i la resta de disposicions complementàries vigents.
  
Annex I
  
Tema 1. La Constitució Espanyola de 1978. Principis generals.
  
Tema 2. L'estat. Concepte. Elements. Formes d'estat.
  
Tema 3. Organització territorial de l'estat. Els estatuts d'autonomia: el seu significat.
  
Tema 4. Drets i deures fonamentals dels espanyols.
  
Tema 5. La monarquia. Teoria general. La corona en la Constitució espanyola.
  
Tema 6. El poder legislatiu. Teoria general. Les Corts Generals.
  
Tema 7. Règim local espanyol. Principis constitucionals.
  
Tema 8. El municipi. El terme municipal. La població. L'empadronament.
  
Tema 9. Organització municipal. Competències.
  
Tema 10. Hisendes locals: classificació dels ingressos. Ordenances fiscals.
  
Tema 11. L'administració pública en l'ordenament jurídic espanyol. La personalitat jurídica de l'administració pública. Classes d'administracions públiques.
  
Tema 12. Principis d'actuació de l'administració pública. Eficàcia, jerarquia, descentralització, desconcentració i coordinació.
  
Tema 13. Sotmetiment de l'administració a la llei i al dret. Fonts del dret públic. La llei: classes de lleis.
  
Tema 14. L'administrat. Concepte i classes. La capacitat de l'administrat i les seues causes modificatives. Col·laboració i participació dels ciutadans en l'administració.
  
Tema 15. El reglament: concepte i classes. Procediment d'elaboració. Límit de la potestat reglamentària i defensa contra els reglaments il·legals. Instruccions i circulars.
  
Tema 16. El pressupost. Concepte, naturalesa i classes. Els principis pressupostaris liberals. Teories modernes sobre el pressupost.
  
Tema 17. La despesa pública. Concepte i classes. Augment real i aparent de la despesa pública. Efectes econòmics de la despesa pública.
  
Tema 18. Els ingressos públics. Concepte i classes. Preus privats i quasiprivats. Preus públics i preus polítics. Contribucions especials.
  
Annex II
  
Tema 1. Marc legal de la salut laboral en l'àmbit de la Unió Europea. Estat espanyol i Comunitat Valenciana.
  
Tema 2. Llei de Prevenció de Riscos Laborals. Objecte, àmbit d'aplicació i polítiques de prevenció.
  
Tema 3. Llei de Prevenció de Riscos Laborals. Drets i obligacions dels empresaris, treballadors, fabricants, importadors i subministradors.
  
Tema 4. Comités de Seguretat i Salut Laboral. Participació dels treballadors. Delegats de Prevenció.
  
Tema 5. Servicis de prevenció. Reglamentació. Tipus.
  
Tema 6. Servicis mèdics de salut laboral. Funcions, organització i recursos.
  
Tema 7. Deontologia mèdica i salut laboral. El secret mèdic.
  
Tema 8. Sistema Nacional de Salut. Prestacions sanitàries.
  
Tema 9. Mútues d'accidents de treball i malalties professionals de la Seguretat Social. Prestacions sanitàries.
  
Tema 10. Incapacitat temporal. Tipus. Prestacions i gestió.
  
Tema 11. Maternitat. Prestacions. Protecció de la salut.
  
Tema 12. Invalidesa laboral. Tipus. Equips de valoració d'invalidesa.
  
Tema 13. Minusvalideses. Tipus. Equips de valoració i orientació.
  
Tema 14. Dany corporal. Temps de curació i valoració de seqüeles.
  
Tema 15. Accidents de treball. Definició, classificació i notificació.
  
Tema 16. Organització dels primers auxilis. Formació de socorristes.
  
Tema 17. Malalties professionals. Definició, classificació i notificació.
  
Tema 18. Absentisme laboral. Tipus. Gestió.
  
Tema 19. Condicions de treball i riscos laborals.
  
Tema 20. Seguretat laboral. Tècniques de seguretat. Procediments analítics.
  
Tema 21. Normes de seguretat. Senyalització de riscos i etiquetatge de productes perillosos.
  
Tema 22. Mitjans de protecció col·lectius. Seguretat en màquines.
  
Tema 23. Equips de protecció individual. Tipus.
  
Tema 24. Higiene industrial. Avaluació ambiental. Indicadors d'exposició. TLVs.
  
Tema 25. Avaluació biològica. Indicadors d'exposició. Indicadors d'efectes. BEIs.
  
Tema 26. Acció dels tòxics. Tipus d'intoxicacions. Sinergismes i antagonisme.
  
Tema 27. Absorció i toxicocinètica dels agents químics laborals.
  
Tema 28. Medicina del treball. Relacions interdisciplinàries.
  
Tema 29. Ergonomia. Sistema home-màquina. Disseny del lloc de treball.
  
Tema 30. Psicosociologia. Organització del treball. Tasca professional.
  
Tema 31. Estudis epidemiològics en salut laboral. Transversals i longitudinals.
  
Tema 32. Indicadors sentinella en la vigilància epidemiològica laboral. Sistema Xarxes.
  
Tema 33. Estadística aplicada a la salut laboral. Memòria anual.
  
Tema 34. Educació sanitària i el mig laboral. Formació i informació.
  
Tema 35. Vigilància de la salut en el mig laboral. Metodologia.
  
Tema 36. Reconeixements mèdics laborals. Tipus.
  
Tema 37. Història clínica laboral. Antecedents i tendències.
  
Tema 38. Drogodependències i treball. Prevenció.
  
Tema 39. Tabac i treball. Prevenció.
  
Tema 40. Alcohol i treball. Prevenció.
  
Tema 41. Immunització passiva i activa. Vacunacions al mig laboral.
  
Tema 42. Grip. Epidemiologia, cínica i prevenció.
  
Tema 43. Sida. Epidemiologia, clínica i prevenció.
  
Tema 44. Tuberculosi pulmonar. Epidemiologia, clínica i prevenció.
  
Tema 45. Hepatitis B. Epidemiologia, clínica i prevenció.
  
Tema 46. Tètans. Epidemiologia, clínica i prevenció.
  
Tema 47. Treball i càrrega física. Avaluació del metabolisme. Mobilització manual de càrregues.
  
Tema 48. Exposició a la calor. Fisiopatologia. Clínica i prevenció.
  
Tema 49. Exposició al fred. Fisiopatologia. Clínica i prevenció.
  
Tema 50. Malalties professionals hepàtiques i digestives. Fisiopatologia, clínica i detecció precoç.
  
Tema 51. Exposició al clorur de vinil. Toxicocinètica, clínica i prevenció.
  
Tema 52. Malalties professionals, sistema hematopoètic. Fisiopatologia, clínica i detecció precoç.
  
Tema 53. Exposició al benzé. Toxicocinètica, clínica i prevenció.
  
Tema 54. Exposició al monòxid de carboni. Toxicocinètica, clínica i prevenció.
  
Tema 55. Malalties professionals, sistema nerviós. Fisiopatologia, clínica i detecció precoç.
  
Tema 56. Exposició al mercuri. Toxicocinètica, clínica i prevenció.
  
Tema 57. Exposició als plaguicides organofosfatats. Toxicocinètica, clínica i prevenció.
  
Tema 58. Malalties professionals renals. Fisiopatologia, clínica i detecció precoç.
  
Tema 59. Exposició al plom metàl·lic i compostos iònics. Toxicocinètica, clínica i prevenció.
  
Tema 60. Exploració funcional de l'audició. Audiometria.
  
Tema 61. Sordesa professional. Etiologia. Clínica i prevenció.
  
Tema 62. Exploració funcional de la capacitat visual. Agudesa visual.
  
Tema 63. Patologia ocular laboral. Etiologia. Clínica i prevenció.
  
Tema 64. Càncer professional. Tipus. Clínica i prevenció.
  
Tema 65. Exposició a l'arsènic. Toxicocinètica, clínica i prevenció.
  
Tema 66. Radiacions ionitzants. Etiologia, clínica i prevenció.
  
Tema 67. Malalties professionals respiratòries. Fisiopatologia, clínica i detecció precoç.
  
Tema 68. Asma professional. Etiologia, clínica i prevenció.
  
Tema 69. Silicosi. Etiologia, clínica i prevenció.
  
Tema 70. Asbestosi. Etiologia, clínica i prevenció.
  
Tema 71. Dermatosis laborals. Etiologia, clínica i prevenció.
  
Tema 72. Epitelioma cutani primitiu. Etiologia, clínica i prevenció.
  
El que es publica íntegrament en el Butlletí Oficial de la Província d'Alacant, Diari Oficial de la Generalitat Valenciana i en el tauler d'edictes de la corporació, per a coneixement general dels interessats, així com un extracte d'este en el Boletín Oficial del Estado.
  
Tot això en compliment del que preveuen les bases que regixen esta convocatòria i als efectes igualment del que disposa la Llei 30/1992, de Règim Jurídic de les Administracions Públiques i del Procediment Administratiu Comú.